open-index/open-wikipedia-markdown huggingface dataset:
Йосип Броз Тито

**Йосип Броз Тито** ( *Јосип Броз Тито*, *Josip Broz Tito*), родж. *Йосип Броз* ( *Јосип Броз*, *Josip Broz*), *7. май 1892, Кумровец, Хорватия, Австро-Мадярщина – †4. май 1980, Любляна, Югославия) — югославскый политик, премьер (1945–1953) и президент (1953–1980).

Походив зоз селянской родины. В Первой свѣтовой войнѣ яко вояк австро-мадярского войска трафив до русского заятя (1915). В России в року 1917 быв участником револучных акций и прилучив ся ку болшевиком. В року 1920 вернув ся до Хорватии и став ся там локалным лидром Комунистичной партии Югославии. Поступовав регуларно по гарадичох партийной ерархии, окрем рокох 1928–1934, коли сидѣв в арештѣ, и наконець, в року 1939 став ся генералным секретарьом партии. Около року 1935 взяв собѣ псевдоним: Тито. В часѣ Другой свѣтовой войны Тито указав ся ефективным лидром югославскых партизанох. Яко маршал од року 1943 змоцньовав комунистичну контролу над Югославиов. Яко премьер и президент вывинув независиму од СССР форму социализма, держав ся неблоковой политикы и утримовав добры односины зоз западныма державами. В Югославии уставив систем «симетричного федерализма» (1974), котрый вытворив ровноправность меджи шѣстьма републиками и автономныма областями Сербии (в их числѣ Косовом), захранивши при том тверду контролу на предбѣгнутя сепаратистичных рухох. По его смерти федеративный систем не удало ся утримати.

Титова независима политика в значной мѣрѣ приспѣла ку тому, же Русины в Югославии не были репресованы, достали омного векшу слободу и можность културного и просвѣтного народностного вывоя. В Руском Керестурѣ главна улица — маршала Тита, а в селѣ му поставленый памятник з надписом по русинскы: 

## Интересны факты

В року 1943 нѣмецка окупачна влада выголосила лапачку на Йосипа Броза Тита и награду 100 тысяч райхсмарок золотом за пристачѣня «комунистичного вождя Тита, живого або мертвого». Подля злобного текста выголошкы Тито «злочинець, болшевицкый агент, осквернитель Церкви, крадош и збойник з дорогы, опасный бандит, котрый быв вышколеный в испанской домовой войнѣ и в Совѣтской Унии, де собѣ освоив вшиткы терористичны методы ГПУ.  

## Жерела и одказы
* 
* 
* 

## Референции

Т
Петровци (вызнамы)

**Петровци** може означовати
* Петровци, село в Болгарии
* Петровци, село в Польщи
* Петровци, село в Словакии 
* Петровци, село в Хорватии
Шимбарк

**Шимбарк** може означовати едно з трьох сел в Польщи:
* Шимбарк, село в Малопольском воеводствѣ
* Шимбарк, село в Померании
*  Шимбарк, осада на Вармии-Мазурах

Назва походить з добы нѣмецкой колонизации од  *Schönberg* (Шумна гора), а зостала з часом спольщена на Шимбарк,  *Szymbark*.
А

**А** — буква кирилицѣ, котра ся хоснуе в усих кириличных алфавитах.
Шимбарк (варминско-мазурскый)

**Шимбарк**,  *Szymbark*,  *Schönberg* — осада в Польщи, на Вармии-Мазурах, в повѣтѣ и гминѣ Илава.

## Полога
Лежить в оддалѣню около  на сѣверозапад од Илавы и  на запад од воеводского центра Олштин, на сѣверном березѣ Шимбаркского озера.

## История

Шимбарк спомянутый первый раз под роком 1378 як осада подзамкова. Замок XIV. стороча поставив католицкый чин Тевтонох яко резиденцию епископох. В далшых сторочах властникы замка ся мѣняли, найдовше то были роды *фон Поленц* и *Финк фон Финкенштайн*. В перипетиях Другой свѣтовой войны замок быв зруинованый. Днесь часточно рештаврованому замку заховали ся муры и 10 турнѣ (котрых было зачаточно 12). 

Подля старшого административного устрою Польщи, в роках 1975–1998 осада належала ку воеводству олштинскому. 

## Памятникы истории и природы
* Готичный замок XIV. стороча
* Млин и деревяна хыжа XIX. стороча
* 210-рочный ясень и 200-рочны сосны

## Референции


Катеґорія:Населены пункты в Польску
Фаєрьскы островы

**Фарєрьськы островы** є самоуправный штат удну Королювства Данія. Плоха чинить 1 393 км². Головный город є Торсгавн.
Бразавіль

**Браззавіль** є головне місто Републикы Конґо. Браззавіль ся находить на ріцї Конґо. Має 1&nbsp;408&nbsp;150&nbsp;жытелїв.

Катеґорія:Головны міста
Ернест Контратович

**Ернест Контратович**,  *Ернест Рудольфович Контратович*, *&nbsp;17. май 1912, Кална Розтока, жупа Земплин, Мадярске кральовство (дн. Словакия) – †&nbsp;23. децембер 2009, Ужгород, Закарпатска область, Украина — подкарпатскый малярь и педагог.  

## Биография
По закончѣню народной школы в родном селѣ, де его отець быв учительом, Ернест одышов до Ужгорода, намѣряючи ся тыж добыти фах учителя в пѣвцоучительской семинарии (1928–1932), в якой тогды директором быв Августин Волошин, а мальованя выучовав Адалберт Ерделий. Стямивши здатность Ернеста до мальованя, Ерделий го припросив до своей приватной Публичной школы рисунку, де выучовав тыж Йосиф Бокшай, и так малярство и робота педагога стали ся обсягом его цѣлого живота. В роках 1932–1942 учительовав по селах Ужанской верховины — Луг, Сухый, Ужок. 

В часѣ войны быв мобилизованый до мадярского войска, але неодовго трафив до заятя. В року 1945 активно ся зучастнив створѣня малярского училища и малярского сполку, а од року 1946 став ся сполузакладательом закарпатской секции Сполку малярьох Украины и преподавательом Ужгородского умѣлецко-промыслового училища. До року 1960 выучовав ту рисунок, мальбу, композицию, а его учениками были Юрий Герц, Иван Илько, Володимир Микита идр. В роках 1960–1972 працовав в Ужгородскых умѣлецко-выробных майстернях.

В комунистичной добѣ Ернест Контратович осторонив ся навязованого владов соцреализма, зоставаючи при пейзажах и сценах людовых традиций, а так, поважованый за чудака, быв мимо фокуса увагы. Интерес ку его творбѣ вырос од , коли зачав активно ся выставляти в Киевѣ и заграничу. Зачали о том писати ведучы умѣлствознателѣ Украины, а наконець пришло ай официалне вызнаня — званя Заслуженого умѣлця Украины. В року 1991 быв оцѣненый званьом Народный умѣлець Украины, а в року 2007 — орденом князя Ярослава Мудрого 5-го ступеня.

## Творба
Первой выставкы ся зучастнив в року 1938. Продовжовав традиции Подкарпатской школы малярства и въедно з тым створив свой властный напрям експресионизма зоз сериов образох, указуючых драматичны моменты живота карпатскых верховинцьох (*Свячѣня воды* 1938, *Одпровод бѣдняка* 1939, *Смутны мелодии* 1940, *Ведуть арештованых* 1943) и двома епичныма циклами *Карпатскы мадоны* и *Еврейскы теметовы*.

По року 1945 лишив ся социалных тем и зображовав пейзажы и генерализованы жанровы сцены людовых традиций, без портретной конкретизации и детализации облечѣня. В своих образах досягать высокой майстерности. Полотна Контратовича розкуповують украинскы музеи.

Персоналны выставкы: Ужгород (1967, 1972, 1987, 1997), Киев (1973, 1975–76, 1982, 2001), Бардейов (1973–74), Пряшов (1975–76), Великый Березный (1977).

## Жерела и одказы
* 
* 
* 
* 
* 

## Референции

Катеґорія:Русиньскы малярї
Катеґорія:Русиньскы педаґоґы
Торсгавн

**Торсгавн** є головне місто Фаєрськых островыв. Торсгавн находить ся на острові Стреймой.
Гаврило Глюк

**Гаврило Глюк**, *19. май 1912, Сигет, Мадярске кральовство (од Трианона — Румыния) – †2. новембер 1983, Ужгород, Украина — подкарпатскый малярь, Заслуженый умѣлець УССР (1963).  

## Биография
;Походжѣня и штудии:Походив з еврейской родины. Закончив гимназию в Сигетѣ и штудовав на Высшой школѣ вытварного умѣня в Будапештѣ (1931–1933). В атмосферѣ наростаючого нацизма и ксенофобии мусѣв лишити Мадярщину и продовжовати штудии в Румынии, але там быв нараз поволаный на шорову военчину, котра тырвала до яри 1936. Тым часом его родина перенесла ся до Ужгорода, што быв натогды в демократичнѣйшой Чехословакии. Не доставши дозвол одыйти там, гледать можность закончити малярске образованя в Румынии, де ся намѣрять доучити в Кишиньовѣ на умѣлецком училищу. Але ани ту не стиг зыскати диплому: по совѣтской анексии Басарабии (1940) быв мобилизованый до ставебной единкы Червеной армады и служив там до конця войны. 
;Дому, до Ужгороду:В часѣ войны его отець, мати и старша сестра пропали в нацистичных концентраках. По войнѣ малярь ся вернув до Кишиньова (1946). Ту ся прилучив ку малярьской комунитѣ, став ся членом Сполку малярьох Молдовы. В року 1947, коли ся дознав, же в Ужгородѣ ся найшов его брат, вернув ся там, по часѣ нашла ся в заграничу и середня сестра. Ту жив и творив до конця живота. Покоить ся на ужгородском теметовѣ ''Калвария''. Зоставать неоддѣлнов частьов подкарпатской културы.

## Творба
Участнив ся на малярскых выставках од року 1946. Персоналны мав в Ужгородѣ (1963), Киевѣ (1982, 1983). Быв зрѣлым автором жанровых образох, портретох, пейзажи. Основна тематика – карпатска. Полотна Гаврила Глюка позначены радостным свѣтоприймованьом, достовѣрностьов зображеного, суть колоритнов гимнов животу и труду. Роботы автора суть в колекциях Националного умѣлецкого музея в Киевѣ, Закарпатского, Сумского, Полтавского, Одесского умѣлецкых музейох.

## Интересны факты
* Найславнѣйшым образом Г. Глюка став ся монументалный образ *Лѣсорубы* (1954), котрый мальовав три рокы. В року 1958 за образ  *Лѣсорубы* достав велику стрѣберну медалию на Всесвѣтной выставцѣ в Бруселу. Тот образ пак путовав не лем по главных городах Европы але и по свѣтѣ од Мексика до Токиа.
* Образ *Лѣсорубы* (1954) закупила Державна Третьяковска галерия, а з часом го передала до Националной галерии в Киевѣ.
* В Ужгородском умѣлецком музею суть понад 120 образох Г.&nbsp;Глюка, меджи нима *Лѣсорубы на стражи миру* (1950), тематично и якостно барз близкый до свѣтославных *Лѣсорубох* (1954). Тот образ тыж достав свѣтову одзнаку на венецианском биенале в року 1951. 

## Жерела и одказы
* 
* 
* **Небесник І. І.**: Глюк Гаврило Мартинович // С.&nbsp;94.
* 
*  

## Референции

Катеґорія:Маляре
Кишиньов

**Кишиньов**,   *Chișinău* — главный город Молдавии, найвекшый город републикы, центер ровноименной муниципии; лежить над  рѣков Бык, правым притоком Днѣстра.

Од року 1995 творить окрему административну единку — *[[Кишинёв (муніципій)|муниципию Кишиньов]]* (*Municipiul Chișinău*) зоз шпециалным автономным статусом, до котрой, окрем города Кишиньова входять шѣсть сосѣдных вароши (Сынджера, Дурлешты, Ватра, Кодру, Вадул-луй-Воде, Криково) и двадцять пять сел, злученых до тринадцати комунит, сумарнов плохов 635&nbsp;км². 

## История
Перва документована споминка о Кишиньовѣ датована роком 1436, коли ту владнув молдавскый князь Штефан&nbsp;III. По смерти Штефана город ся достав под владу османох. Город велми потерпѣв в часѣ российско-турецкой войны в року 1788. Але поступно торговый вызнам Кишиньова выростав, По Букурештскому миру в року 1812 Кишиньов быв переданый России въедно з Басарабиев. По падѣ империи належав Румынии (1918–1940), 28. юна 1940 въедно з Басарабиев вернув ся в СССР «в резултатѣ догоды двох держав»; 2. августа 1940 став ся главным городом новоствореной Молдавской ССР; в року 1966 «за успѣхы в комунистичной розбудовѣ и при нагодѣ 500-роча» Кишиньов достав орден Ленина.

## Газдовство, наука и култура
Кишиньов — великый промысловый центер Молдовы и вызнамный продуцент свѣтлотехникы и мѣрячой техникы, оброблячых стройох, тракторох, пумп, холодичох, райбалных машин и изолованых друтох. Меджи конарями, споеныма з агросектором, вызнамны суть винарство, млинарство и промысел табаковый. Вывинутый тыж одѣвный и обувный промысел.

Кишиньов и културный центер републикы, де суть академия наук, высшы школы (над 30) и даколько научно-выгледовных инштитуций, театры, филмовы студиа, музеи.

## Жерела и одказы
* 
* Определение "Кишинёв" в '''Большой Советской Энциклопедии'''
* 
* **Трёшников А.Ф.** Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с.  С.&nbsp;239. 

## Референции

Катеґорія:Головны міста
Волошин

**Волошин** — стара етнична назва Румынох.

Призвиско *Волошин* мають вецеро особы:
* Августин Волошин (1874–1945), подкарпатскый священик, педагог и политик
* Максимилиан Волошин (1877–1932), русскый и совѣтскый поет, литературознатель и малярь
Максимилиан Волошин

**Максимилиан Волошин**,  *Максимилиа́н Алекса́ндрович Воло́шин*; правдиве призвиско — *Кирие́нко-Воло́шин*;  , Киев, Россия – , Коктебель, РСФСР — русскый и совѣтскый поет, литературознатель и малярь.

## Биография
Походив з немешской родины. Закончив гимназию в Феодосии и зачав ся учити на правничой факултѣ Московской универзиты (1897), але быв выказаный за участь в штудентскых безпорядках (1899).Одышов за границю, од року 1901 жив переважно в Парижу, слухав лекции в Сорбоннѣ и высшой школѣ сполоченскых наук, писав корешпонденции до российскых новинок и часописох, писав поезии и мальовав. Быв под вплывом французскых поетох и малярьох-импресионистох. 

В року 1903 купив фундуш в Коктебелю на Крымѣ и поставив там хыжу, котру хосновали спочатку лем влѣтѣ, а пак од року 1917 ся стала его сталым бывалиском и културным центром, де ся зберали поеты и малярѣ. В часѣ револуций и домовой войны, коли на Крымѣ часто мѣняла ся влада, во своем домѣ укрывав и «бѣлых», и «червеных», принимаючи револуции и войны як нещастя России, котрое она не може обминути. В том го подтримовала и его друга жена, Мария Заболоцка. В року 1931 в тестаментѣ одказав свой дом Сполку писательох. В сучасности там музей.

Умер на запал плюц. Погребеный, як одказовав, на вершку надморского груня Куячук-Янышар.

## Творба
Перекладовав французскых поетох. Властна поезия Волошина обсягуе мотивы контемплации природы, роздумы над ходом истории, трагичныма судьбами днешнього чоловѣка и судьбами давных култур. Материална дотыкалность, предметность зображѣня ся складовала у Волошина з «ажурностьов» поетичного слова, конкретность — зоз символиков. Свой штил Волошин означовав як «неореализм», што злучив символизм з импресионизмом. Сучасну добу Волошин ся усиловав зображовати якбы крозь мгелку истории, «из перспективы иншых стороч», поважуючи тото  важным про умѣлецке виджѣня. Выдав тыж вельо статей о културѣ и умѣню.                                                               

Як малярь найвеце познатый своима крымскыма акварелами. Од року 1912 быв участником малярскых выстав.

## Жерела и одказы
* 
* 

## Референции

Катеґорія:Поеты России
Катеґорія:Русскоязычны поеты
Катеґорія:Маляре
Sega

**Sega** — компанія, кутра ся занимат вытвореньом бавок, тай у минувшости занимала ся вытвореньом бавилных сістем. Основный офіс є у Токіови, шпеціалный район Сінагава.

Катеґорія:Гры
(5269) Паустовскый

**(5269) Паустовскый** (дочасна назва 1978 SL6) —  планетка главного паса астероидох, объявлена 28. септембра 1978 в Крымской астрофизичной обсерватории (академичне мѣстечко Научный, Бахчисарай) астрономом Николайом Степановичом Черных. Названа на честь Константина Паустовского (1892–1968), русского совѣтского писателя, майстра романтичной прозы.

Планетка *(5269) Паустовскый* ся обертать довкола Сонця з периодом  на середньом одстояню .

## Жерела и одказы
*  
* 
*  

## Референции

Катеґорія:Астрономія
Паустовскый
Гнуштя

**Гнуштя**,  *Hnúšťa*,  *Nyustya*,  *Nusten* — варош в Словакии в окресѣ Римавска Собота.

## История
Перва документована споминка датована роком 1438 под латинсков назвов *Hirmistia*. Во феодалной добѣ первы властникы Гнуштѣ были з мадярского немешского рода *Feledy*, послѣдны — 
з рода *Fáy*. Варошскый статус зысканый в року 1960 злучѣньом з сосѣдным селом Ликер, а тогды дочасна назва была Гнуштя-Ликер.

## Обывательство

## Зложѣня обывательства
;Етничне:
* Словаци – 93,12 %
* Ромы – 3,36 %
* Мадяре – 1,07 %
* Чехы – 0,40 %
* Нѣмцѣ – 0,04 %
ай иншы

;Набоженске:
* римокатолици – 36,10 %
* атеисты – 35,44 %
* протестанты – 21,62 %
* грекокатолици – 0,37 %
ай иншы

## Вызнамны родаци
* Ян Францисци Римавскый (1822–1905), поет, народный будитель Словакох

## Жерела и одказы
* '''Mesto Hnúšťa''' //E-obce.sk
* '''Oficiálna stránka mesta'''  архивна копия 2022-08-24
* '''Počet obyvateľov''' podľa pohlavia – obce (ročne). Bratislava: Štatistický úrad SR, rev. 2022-03-31 

## Референции

Катеґорія:Населены пункты Словакии
Нікозія

**Нікозія** є головне і найвекше місто Ціпрусу. Має 313 400 жытелїв. Часть міста под контролем самовыголошеной Турецькой републікы Северного Ціпруса.

Катеґорія:Головны міста
Буджак

**Буджак** є історічна теріторія, на котрій ся лежить днешній юг Одеской области. 

### Міста:

* Білгород-Днїстровский
* Ізмаїл
* Болград
* Вилково
* Татарбунари
* Кілія
* Арциз
Вилмош Ковач

**Вилмош Ковач**,   *Kovács Vilmos*; *5. юн 1927, Гать, Подкарпатска Русь, Чехословакия – †13. новембер 1977, Будапешт, Мадярщина — подкарпатскый мадярскый поет и писатель, еден з найвызнамнѣйшых меджи Мадярами Украины.

## Биография
Походив з родины Емила Ковача, тесаря и мурника, члена КПЧ. Его мати, Борбала Ковач, родж. Качов,  *Kacsó*, умерла на туберкулозу, коли мав девять рокы (1936), а в року 1945 умер му ай отець. Зачаточну школу Вилмош выходив в родном селѣ (1933–1938), пак продовжив школный курз в Береговѣ (1938–1939)  и закончив мукачовску торговелну академию (1939–1945). По закончѣню працовав книговодом Береговской заготконторы (1945–1947), в року 1948 — секретарь сельской рады в родном селѣ, од року 1949 — книговод, пак ведучый книговод Мукачовской городской даньовой службы. В року 1952 закончив вечерну украинску середню школу, а пак екстерно абсолвовав Львовскый финанчно-економичный инштитут (1952–1957). В року 1955, зоставаючи в статусѣ радника даньовой службы, ставать ся сполупрацьовником районной новинкы *«Прапор Перемоги»* и ведучым литературной групы при новинцѣ.  В роках 1958–1971 редактор мадярской секции областного выдавательства *«Карпати»*. Попри тому в роках 1966–1969 абсолвовав в Ужгородѣ универзиту марксизма, де зыскав диплому з одзнаков. 

Од року 1961 — член Сполку писательох Украины.

Его роман *Holnap is élűnk* (И завтра будеме жити, 1965), появленый в добѣ помягку, выволав остры споры и гнѣв влады, а неодовго быв конфишкованый з библиотек и продажу. Его перестали выдавати, з великым трудом появлена в року 1968 поетична зберька стала ся его послѣдньов. В року 1971 мусѣв лишити роботу во выдавательствѣ и занимав ся лингвистико-историчныма згледованями. Родина жила на платню его жены, котра была учительков мадярской школы в Ужгородѣ, и на его нечасты гонорары од заграничных публикаций. Его здоровя ся показило, и од року 1974 просив ся одыйти до Мадярщины лѣчити ся. Наколи в року 1977 так стало ся, хворота ся розмогла, и неодовго по прибытю до Будапешту умер, маючи лем пятьдесять рокы. Тото вшитко приспѣло ку тому, же  и его творба стали ся симболичныма.

## Творба
Дебутовав в року 1955 яко поет, писав по мадярскы. 
* Поетичны зберькы (вшиткы — Ужгород)
** Vallani kell (Не мож мовчати, 1957), 
** Tavaszi viharok (Ярны бурѣ, 1959), 
** Lázas a főld (Земля в неспокою, 1962), 
** Csillagfénynél (При свѣтлѣ звѣзд, 1968). 
* Проза
** Holnap is élűnk (И завтра будеме жити, Ужгород, 1965; Дебрецен и Ужгород, 1990)

Писав тыж повѣданя, робив переклады з русской литературы. В року 1963 московске выдавательство *«Советский писатель»* выпустило зберьку поезий  *«Весенняя буря»* в товмачѣню по русскы.

Роман о морално-етичных гледанях интелигенции *Holnap is élűnk* (И завтра будеме жити) мав великый резонанс, автор быв обвиненый з перекрученого зображѣня реалностей живота повоенного Закарпатя. 

## Жерела и одказы
* 
* 
* 
* **І. В. Хланта (2007)**: Ковач Вілмош Емілович // С.&nbsp;165
* 

## Референции

Катеґорія:Мадярскы писателе
Катеґорія:Мадярскы поеты
Cesta III. triedy 3885 (Slovensko)

**Драга III/3885** є драга III. класы в окресї Снина од крижоваткы з драгов II/558 аж по конець русиньского села Рускый Потік. Ёй цїлкова довжка є 4,197 км. 

## Зачаток драгы
Драга 3885 взникать оддїлїнём од драгы II. класы 558, южнї од села Рускый Потік.

## Траса драгы
Драга продовжує многыма закрутами через охранну зону Народного парку Полонины до села Руськый Потік. Траса драгы далей веде в селї коло 2 уквартелёванёх, домках, сельскому уряду і коло двох автобусовых заставках САД Гуменне - Рускый Потік, ч. дому 83 і Рускый Потік, Єднота. 

## Конець драгы
Драга 3885 кінчіть в серединї села Руськый Потік коло деревяный православный церькві св. Міхала Архангела, котрый є єдным із найменьшых і найстаршых в околіцї. Далей ся дістанете лем містныма драгами к домкам, ці польнов драгов до сел Рунина і Тополя. 

## Жрідла

* Zoznam ciest v okrese Snina
* Základná mapa ZBGIS
Владимир Святославич

**Влади́мир Святосла́вич** (), споминаный тыж як **Владимир Красное Сонѣчко**, **Владимир Святый**, покрещеный як **Василий**; *cca 956 – †15. юл 1015 — князь новгородскый (969–978), великый князь киевскый (978–1015), креститель Руси.

## Походжѣня и приход до влады
Быв немалженскый сын князя Святослава Игоревича и Малушы, шафарькы княгынѣ Олгы. Его отець перед тым, як ся пустити до своей послѣдной войны, посадив свого немалженского, ещи малого сына Владимира в Новгородѣ Великому, куды з ним пошов пановати уйко Добрыня, старшого сына, Ярополка, посадив в Киевѣ, молодшого Олега — в Овручи, центрѣ Древлянской землѣ (969). По смерти Святослава Игоревича (972) меджи сынами настало суперѣня. Ярослав забив Олега в Овручи (977), а на то Владимир «убоявши ся утѣк за море» до Шкандинавии. Там набрав дружину з варягох, вернув ся до Новгорода, выгнав намѣстника Ярополкового и выголосив братови войну. Спочатку забив союзника Ярополкового, полоцкого князя Рогволода и силов оженив ся з його дѣвков Рогнедов. Пак пораховавши ся з Ярополком, котрого забили варягове, Владимир Святославич вокняжився в Киевѣ (978), ставши единовладным пановником Руси. 

## Державотворець и креститель Руси
В наступных роках покорив Вятичох, Радимичох, бойовав з иншыма сосѣдами. По часѣ через административну реформу замѣнивши у центрах основных рускых земель племенных вождьох, котры там все усиловали ся ку автономии, намѣстниками — своима сынами и довѣреныма боярами, забеспечив териториалну едность державы. Реформовав законодарство. При Владимирѣ Святославичу Русь вступила в добу своего процвѣтаня и меджинародного признаня. В зачатку панованя быв поганом. На змѣну многочисленым култам славянскых и неславянскых божеств росказав завести пантеон з шѣстьох богох зоз громовержцьом Перуном на челѣ. Авшак поганство не гарантовало поддержку держной владѣ, зато, зваживши интересы державы,  од половкы  зачав ся схыляти ку християнству, служителѣ якого были вѣрныма слугами владцьох, аж наконець, в року 988 прияв христианство. По принятю христианства як штатной религии оженив ся зоз сестров византского императора Аннов. Мав 12 сынох. В России приято поважовати го за ровноапостола. 

День памяти Владимира Святого — 15 юл.

## Жерела и одказы
* 
*  
*  

## Референции

Катеґорія:Пановници
Катеґорія:История России
Катеґорія:История Украины
Ульяновск

**Ульяновск** (до року 1924 **Симбирск**) — город, административный центер Ульяновской области, на обох берегах Куйбышевского водоема на рѣцѣ Волга, в европской части России, желѣзничный узел и пристав волжской плавбы.

## История
Город закладеный в року 1648 як оборонна твердыня *Синбирск*. В роках 1780–1924 называв ся *Симбирск*, а в року 1924 по смерти В.&nbsp;И.&nbsp;Ленина (правдиве призвиско *Ульянов*), котрый ся там родив и чей дом захранив ся доднесь як музей, город быв прейменованый на Ульяновск.

## Днешность
В Ульяновску суть три высшы школы: политехничный и педагогичный инштитуты, аграрна академия.

Основны конарѣ промысла — машинарство и металообробка (промысловый комплекс про авиацию; ПО «АвтоУАЗ»; выроба тяжкых и уникатных стройох, моторох, радиоелектроникы и електротехникы, гидроаппаратуры и др). Иншы конарѣ: хемична фабрика, скоряно-обувный комбинат, трикотажна фабрика, продукция ставебных материалох, енергетика.

## Вызнамны родаци
* Иван Гончаров (1812–1891), писатель
* Владимир Ленин (1870–1924), политик

## Жерела и одказы
* 
*  **Трёшников А. Ф.**: Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с.  С.&nbsp;503. 

## Референции


Правление губернское Новый Венец 1 2.jpg|Аграрна академия
Ped institut.jpg|Педагогичный инштитут
Гончарова 20.jpg|Музей И. Гончарова
Besedka Goncharova.jpg|Филегория Гончарова
Памятник утраченным храмам Симбирска.jpg|Улиця И. Гончарова
Музей-мемориал В.И.Ленина.jpg|Музей В. Ленина
Dom ulyanovyh.jpg|Дом Ульяновых
Gostin Venec.jpg|Готел


Катеґорія:Населены пункты России
Михайло Вальковскый

**Михайло Вальковскый**, *24. юн 1837,  Нехваль Полянкы, Земплин, Австрийска империя – †4. апрѣль 1890, Пряшов,Австро-Мадярщина — грекокатолицкый священик, карпаторусинскый историк, педагог.

## Штудии и священицтво
Зачав школованя в родиску, продовжив в Унгварѣ (основна школа, низша гимназия) ай Еперьешу (7–8 класы гимназии). Высоку школу (теологию, филозофию, историю тай языкознательство) штудовав во Вѣдню (1857–1862).

## Педагогична робота
В року 1862 Михайло Вальковскый зостав помочным учительом истории тай филозофии на Пряшовськой католицкой гимназии. В року 1866 в Будапештѣ склав квалификачный испыт на гимназиалного професора истории, географии тай филозофии и в том статусѣ продовжив роботу на Пряшовськой гимназии. Активно ся участнив русинского културного живота и быв меджи закладателями ''Общества св. Йоанна Крестителя''. В роках 1865 и 1868 быв выбраный на члена управы Общества, а в року 1871 — секретаря. Быв тыж воспитательом в алумнею (интернатѣ) при гимназии, де зоз бывателями каждоденно комуниковав по русинскы и прискѣпльовав им патриотичну свѣдомость.

## Учебник истории
Михайло Вальковскый яко гимназиалный професор написав и выдав  учебник *История Мадярщины* про народны школы. Учебник подавав историю Мадярского кральовства, ориентовану на русинского читателя. Книга мала ай друге выданя (1880), котре было доповнене подробнѣшыма знамостями о роли, участи Русинох в историчных подѣях, або вплывѣ тых подѣй на них.

## Жерела и одказы
* 
* **Федір Ковач**: Вальковський Михайло //, С.&nbsp;59

## Референции

Катеґорія:Русиньскы педаґоґы
Катеґорія:Русиньскы історіци
Катеґорія:Общество св. Іоанна Крестителя
Микола Сегеди

**Микола Сегеди**, *3. юл 1927,  Дюрдьов, Войводина, Кральовство Сербох, Хорватох и Словенцьох – †8. фебруар 1988, учитель, новинарь, писатель-гумориста меджи Русинами Сербии.
## Штудии и педагогична робота
Основну школу закончив в Дюрдьовѣ. До низшой гимназии пошов в Бечею, а закончив ю в Новом Садѣ. Дале ходив до пѣвцоучительской школы в Ужгородѣ, одкы ся вернув дому при зачатку Другой свѣтовой войны и продовжив учительскы штудии в Срѣмскых Карловцях. В року 1944 яко 17-рочный пошов до народноослободительной войны, быв раненый. По войнѣ закончив школованя и зостав учительом в Руском Керестурѣ, еден куртый час быв ту ай директором основной школы. Наступно учительовав в Коцурѣ, Дюрдьовѣ, Новом Ораховѣ, а закончив педагогичну роботу в Мошоринѣ, де быв директором школы.  
## Новинарство и писательство
Од року 1969 навсе оселять ся в родном Дюрдьовѣ и працуе аж до пензии яко новинарь в Новом Садѣ, во выдавательствѣ *Руске слово*, в тогдышном дѣтском часописѣ *Пионирска заградка*. Окремы властны выданя не мав, векшину ним написаного подала *Заградка*. Были там драматичны сценкы зоз котрых една з найпознатшых «*Мижо путує на Мешац*», тоту инсценизовала дѣтска драматична група Културно-умѣлецкого дружства *Тарас Шевченко* зоз Дюрдьова. *Заградка* му тыж регуларно за даскельо рокы объявльовала и дѣтскы повѣданя о руснацкой прошлости под назвов «*Моя улїца дакеди*». 

Инша преферована тема Миколы Сегедия были обычайны люде, их живот, клопоты и радости. Свои скушености и пригоды на школованю, в роботѣ по многых мѣстох, зоз вшелиякыма людми — тото вшитко на свой способ перетопив до гумористичного сериала «*Кооперант Федор*». Гуморескы о Федорови мож было чути кажду другу недѣлю на габох *Радио Нового Саду* и то за цѣлы 14 рокы.  

Микола Сегеди робив и переклады драматичных текстох.

## Жерела и одказы
* 
* 
## Референции

Катеґорія:Русиньскы педаґоґы
Катеґорія:Русиньскы писателї
Катеґорія:Гумор
Universal Music Group

Централа в Санта Моника, Калифорния

**Universal Music Group** (UMG, часто покуртано называна просто Universal Music) — нидерландско-америцке музичне выдавательство. Корпоративна централа UMG умѣщена в Гилверсюм, Нидерланды, а оперативна централа — в Санта Моника, Калифорния. Входить до «великой тройкы» музичных компаний, въедно з *Sony Music* и *Warner Music*. В сучасности (2019) найвекша компания свого роду во свѣтѣ.

## История
Компания взникла в септембрѣ 1934 под назвов  *Decca Records* и спойовала филмовый и музичный бизнис. По вецерох роздѣлѣньох, злитях, перейменованях, наконець 9. децембра 1996 компания достала назву *Universal Studios, Inc.*, а ей музична зложка — *Universal Music Group*.

## Значкы
Компания *Universal Music Group* мать велике число торговых значок, под котрыма выходить по цѣлом свѣтѣ ей музична продукция. Подля официалного сайта, головнѣйшыма значками суть тоты: Abbey Road Studios, Bravado, Capitol Music Group, Decca Records, Def Jam Recordings, Deutsche Grammophon, EMI, Interscope Geffen A&M, Island Records, Motown Records, Polydor, Republic Records, Verve Label Group, and Virgin Music, як тыж значкы филиалок UMG (Universal Music Enterprises, Universal Music Nashville, Universal Music Latin Entertainment, and Universal Music Publishing Group).

## Жерела и одказы
* Официальный сайт 

## Референции

Катеґорія:Компании
Катеґорія:Економика США
Зарѣча (Закарпатска область)

**Зарѣча**,  *Заріччя* — село на Иршавщинѣ в Закарпатской области Украины. До року 2020 административно належало ку Иршавскому району, од року 2020 — ку Хустскому. Центер Зарѣчанской сельской громады, до котрой належать тыж села Гребля, Нижное Болотное, Ольховка.

## История
Перва исторична споминка датована роком 1242.

Од зачатку властникы села были люде з рода Гачайох (Gacsályiak), аж до року 1483, коли тот род вымер. До Трианона село належало ку правобережному, Притисянскому округу (Tiszáninneni járás) жупы Угоча (на мапѣ жупы означеный ч.&nbsp;1). В року 1910 (мадярска доба) в селѣ были 1703 обывателѣ: 1572 Русины, 107 Нѣмцѣ, 18 Мадяре. Религийны громады: грекокатолици 1595 особ, израелиты 107 особ.

В року 1930 (чехословацка доба 1919–1939) в селѣ Zářiči (Alsókaraszló) быв  1721 обыватель: 1615 Русины, 95 Евреи, 2 Чехы и Словаци, 9 чужоземцѣ (без чехословацкого горожанства). Грекокатолицка громада числила 1588 вѣрникы и мала муровану церкву Св.&nbsp;Духа од року 1881. В селѣ быв нотарскый уряд, ходив державный автобус. Была русинска школа (6 клас). 

Украинска история села зачала ся писати 25. октобра 1944, коли село было выслободжене од фашистичной окупации 17. гардийскым корпусом Червеной Армады. За рокы совѣтской влады отворена середня школа, културный дом, библиотека, до року 1969 збудованы над 1000 будинкы. В року 1969 в селѣ жили 2758 особ.

## Интересны факты
* Велика часть обывательох села жие з пестованя ягод и зеленины в теплицях и з автоперевозок.
* В селѣ суть 87 многодѣтных жен, што мають званя «Мати-героиня».

## Жерела и одказы
* **A történelmi Magyarország** atlasza és adattára 1914  https://books.google.com.ua/books/about/A_T%C3%B6rt%C3%A9nelmi_Magyarorsz%C3%A1g_atlasza_%C3%A9s.html?id=y_QNYAAACAAJ&redir_esc=y 
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* 
* 
* 

## Референции

Катеґорія:Населены пункты Украины
Катеґорія:Населены пункты Закарпатской области
Теодор Ройкович

**Теодор Ройкович**, *27. юн 1877, Дрениця, Шариш, Австро-Мадярщина – †31. октобер 1963, Пряшов, Чехословакия — священик, сполоченскый, културный и церковный дѣятель, публициста, редактор русинскых периодикох. Познатый як пропагатор русинскых идей.

## Штудии и священича служба
Закончив гимназию в Пряшовѣ, богословску семинарию в Будапештѣ (1901). Быв настоятельом храма в Джачовѣ, Лютинѣ и Пряшовѣ. Од року 1930 — каноник Пряшовской епархии.
## Сполоченска и литературна робота
Од року 1931 быв головным редактором новинкы «Русское слово», в роках 1938–1939 новинкы «Пряшевская Русь». Быв в числѣ инициаторох основаня русинской гимназии в Пряшовѣ (1936). Автор гры «Из болота к счастью», брожуры «Отзывы карпаторусско-словацких отношений» (1936) тай иншых.

В януарѣ 1922 в сполуавторствѣ з Антонийом Бескидом и Виктором Берецкым склав *Меморандум Пряшовской народной рады*, котрый подали до парламенту в Празѣ, де жадали, обы Спиш быв злученый з Подкарпатсков Русьов, жебы в Ужгородѣ была отворена универзита, жебы в русинскых школах язык выукы быв русинскый и неодкладно была выбрана автономна влада.

В 1930-х роках Ройкович з групов колег ходили до Америкы зберати грошѣ на сиротинець, монастырь и русинску гимназию, и их мисия была успѣшна, хоть чехословацка влада тому пробовала завадити. Быв тыж касирьом епархиалного освѣтового фонду, котрый успѣшно финанцовав русинскы школы и ведучым епархиалного фонду священичых вдов и сирот. 

## Жерела и одказы
* 
* 
* **ФедІр Ковач**: Ройкович Теодор //, С.&nbsp;292

## Референции

Катеґорія:Русиньскы писателї
Катеґорія:Русиньскы церьковны дїятелї
Supraphon

Централа: Praha Nove Mesto Palackeho 1

**Supraphon** („Супрафон“)&nbsp;— чешска комерчна музична значка. Зачаточно была хоснована про дакотры експортны записы нѣмецко-чешского музичного выдавательства *Ultraphon*, а пак тыж яко значка грамофонох. В току  тота значка поступно ся стала найвекшым музичным выдавательством свого часу.

## История
Значка *SUPRAPHON* была зарегистрована в року 1932. Свого часу таку назву мав ай модерный електричный грамофон. Под тов значков чешскы грамофоновы дискы ишли на експорт и ширили славу передовшиткым чешской класичной музикы (Bedřich Smetana, Antonín Dvořák, Leoš Janáček) и великанох свѣтовой музикы. Тоты записы приготовляли найлѣпшы домашны и свѣтовы интерпреты, ансамблы и оркестры, ведены вызнамныма диригентами. В року 1949 быв *SUPRAPHON* знародненый и став ся штатнов експортнов фирмов, в року 1961 достав назву *Gramofonové závody SUPRAPHON*, од року 1969 — *vydavatelství SUPRAPHON n. p.* Добываюча все векшу славу значка стала ся симболом чешского грамофонового промыслу. 

## Днешность
Сучасна компания *SUPRAPHON a.s.* створена путьом приватизации штатного музичного выдавательства по року 1989. При тому обширный архив компании, найбогатшый музичный архив в Чешской Републицѣ, перешов до рук новых приватных властникох. Обще количество архивных записох перевысшать 100&nbsp;000, из котрых около 55&nbsp;000 — популарна музика, 30&nbsp;000 — класична музика, 8&nbsp;000 — фолк або дувна музика, 3&nbsp;000 — джаз и 5&nbsp;000 — говорене слово.

## Жерела и одказы
* 
* 

## Референции
Warner Music Group

Лого од року 2021

**Warner Music Group** — америцка музична выдавательска компания зоз сѣдлиском в Ню Йорку.
Входить до «великой тройкы» музичных компаний, яко&nbsp;третя по *[[Universal Music Group]] (UMG)* и *Sony Music Entertainment (SME)*.

## История
Компания была основана в року 1958 под назвов *Warner Bros. Records*. Пак в року 1971 достала назву *Warner-Elektra-Atlantic (WEA)*  (Warner Bros. — Elektra Records — Atlantic Records), под котров перебыла ещи два десятьроча, а в року 1991 была названа.*Warner Music*. Назва *Warner Music Group* была хоснована од року 2004, коли компания была выокремлена из .медиаконцерна *Time Warner Inc.* (днесь *WarnerMedia*).

## Днешность
### Комерчны резултаты
В року 2021 *Warner Music Group* занотовала рочный приход $5 301 млн., рочный зыск $304 млн. Того року компания мала торжну вартость $19 485.7 млн. и давала платню 5900 своим занятым.
### Основны значкы
Продукция компании на торгу ся появлять под великым числом значок. Флагманскы суть:
* Atlantic Records
* Elektra Records
* Parlophone Records
* Warner Records

## Жерела и одказы
* 
* 

## Референции
Бечей (город)

**Бе́чей**,  *Бечеј / Bečej*,  *Óbecse* — город в Сербии, в Южнобачском округу автономном краю Войводина, центер ровноименной общины.

## Полога
Лежить в серединѣ Войводины, на правом березѣ Тисы, на добрых «мастных» уродных землях, о  на юг од Зенты, найблизшого сосѣдного города горѣ Тисов.

## История
Перва документована споминка под назвов Старый Бечей, датована роком 1091, и говорить она о замку, котрый стояв на островѣ серед Тисы, што дас  оддаленый од теперѣшного Бечея. В роках 1551–1687 город быв под турецков владов. В року 1699 по Карловицкому миру перейшов под владу Габсбургской монархии и одтогды город выростав на его сучасном мѣстѣ. В року 1910 в Бечею зоз 19372 обывательох 12488 зголосили ся Мадярами, 6582 Сербами, 193 Нѣмцями. По Первой свѣтова война падѣ Австро-Мадярской монархии став ся частьов Кральовства Сербох, Хорватох и Словенцьох (наступно Кральовства Югославии). В апрѣлю 1941 мадярске войско вернуло Бечей на неповны четыри рокы под мадярску владу. В року 1942 жертвами мадярской рации стали ся 206 Сербох. Восени 1944 по выслободжѣню города югославскым войском в одповѣдной акции помсты Сербы змасакровали около 500 обывательох Бечея. В року 1960 в резултатѣ административной реформы створили общину Бечей.

## Днешность
### Школы
В Бечею суть пять основных школ, де ся выука одбывать по сербскы и по мадярскы (окремы класы). В трьох городскых середных школах (гимназия, економична и технична школы) так исто мож собѣ выбрати язык выукы з тых двох. В учебном року 2020/21 по мадярскы ся учили на основных школах 38.5%, на середных — 30.5%  учньох.
### Найвекшы народности, 2003

## Жерела и одказы
* 

## Референции

Катеґорія:Міста Сербії
Катеґорія:Населены пункты Войводины
Катеґорія:Южнобачскый округ
Южнобачскый округ

**Южнобачскый округ** — еден зоз семох справных округох Войводины и разом зоз 29 справных округох Сербии, установленых Законом о териториалной организации и локалной самосправѣ, приятым Народнов Скупщинов 24. юла 1991.

## Закладны числа
Южнобачскый округ зоз плохов 4016 км2 обсягуе 77 населены пункты, роздѣлены меджи 12 общины, а подля списованя в року 2011 мав 615&nbsp;371 обывателя. Административный центер округа — Нови Сад, котрый разом и центер автономного края Войводина.

## Общины





## Етничны групы
Подля штатистик з року 2002 Сербы мали абсолутну векшину в общинах Жабель (86,3%), Тител (84,9%), Бачска Паланка (78,6%), Нови Сад (75,5%), Србобран (67%) и Темерин (64,2%). 

Словаци мали абсолутну векшину в Бачском Петровци (66,4%) и значну частку в окремых селах общин Бачска Паланка, Бач и Нови Сад.

Мадяре мають значну частку в общинах Бечей (48,8%), Темерин (29,5%) и Србобран (22%).

Русины мають значну частку в Коцурѣ общины Вербас.

Чорногорцѣ в общинѣ Вербас мають значну частку 24,9%, инде суть лем спорадично.

В роках 2002–2011 позитивну динамику мали лем Сербы и Ромы (см. таблицю).

## Жерела и одказы
* 
* 

## Референции

Катеґорія:Административны части Сербии
Катеґорія: География Войводины
Катеґорія:Южнобачскый округ
Minecraft

**Minecraft** (анґл. *mine* — «баня; добывати», *craft* — «ремесло; правити, майстровати») — компютерна інді-бавка у жанрови пісковниця, уд Mojang Studios. Бавку написав проґраматор Маркус Персон на языкови проґрамованя Java. Зачаткова версія бавкы была выдана в 2009 році, стабілна версія выдана в кунци 2011 року.

Minecraft — майпродавана компютерна бавка в історії: на 2023 рук ся продало верьх 300 міліонув копій на вшиткых платформах. Уд першого выданя на персоналні компютеры была адаптована до бавковых консол и мобілных девайсув. На днешньый день бавка має дві паралелно обновльовані версії-«выданя»: «Java Edition», котрый є прямым продовженьом написаного на Java «ориґінала» и «Bedrock Edition»&nbsp;— написана на C++ версія, котра на удлику уд ориґінала пудпорує булше платформ, обсягує «базар», на котрому ся продає додаточный контент и удличат ся як функціонално, так и свойим уднушньым устройом.

Minecraft поміщат бавляча в процедурно выґенерованый тримірный світ, складеный из коцок, котрі пак мож перескладовати на многі способы. Бавляч не має конкретну ціль: годен розвідовати світ, добывати хоснаві матеріалы, бити ся з противниками и так дале. Бавка має специфічні режимы, межи котрыми «выживаня», де бавляч має сам добывати ресурсы, и «креативный», де бавляч уже має неограничені ресурсы.

## Русинськый переклад
Minecraft став першов компютернов бавков, перекладенов на русинськый язык. Ініціатором перекладу быв Юрко Капац, адміністратор вебсайта Rueportal. Русинська версія бавкы офіційно додана 26 октовбра 2022 року (версія 1.19.3). 

## Референції

Катеґорія: Компютерні бавкы
Нагорный Карабах

**Нагорный Карабах** — окреслѣня, котре ся поуживать зоз вецеро вызнамами:
* Нагорный Карабах — историко-географичный регион Южного Кавказа;
* Нагорный Карабах — самовыголошена република Южного Кавказа, котра ся добивать меджинародного вызнаня;
* Нагорный Карабах — автономна область в Азербайджанской Совѣтской Социалистичной Републицѣ.
Бечей (община)

**Община Бечей** — община в Южнобачском справном округу Автономного края Войводины в Републицѣ Сербия. 

## Общый опис
Центер общины — город Бечей. Окрем него до общины входять 4 села: Бачске Градище, Бачске Петрово село, Милешево, Радичевич. В року 2011 в общинѣ жило 37&nbsp;351&nbsp;особ. Община мать 8 зачаточных и 3 середны школы.

## Демография

В общинѣ в року 2011 релативну векшину мають Мадяре, а мають они ай абсолутну векшину во двох селах: Бачске Петрово Село и Милешево. Сербы мають абсолутну векшину в селѣ Радичевич. Иншы двѣ локалиты: Бечей и Бачске Градище суть етнично мѣшаны з релативнов векшинов мадярсков.

## Жерела и одказы
* '''Официалный сайт общины Бечей'''
* 

## Референции

Катеґорія:Войводина
Катеґорія:Южнобачскый округ
FictionBook

**FictionBook** — формат електронных книжок на базї XML. Созданый в Росії, де и достав популарность. Файлы сёго формата мавут росширеня .fb2.

Формат FictionBook не опредїляє вызир документа; вмісто того описує структуру. Напримір, сут спеціалні теґы для епіґрафув, вершюв а цітат. Также у файлови присутствує всї метадані, якож то: имня автора, назва, выдаватель. Се чинит сесь формат удобным до автоматичної обробкы, конвертованя, індексованя, всокоченя.

Правилно пудготовеный електронный текст у форматї FictionBook вміщає всю потребну інформацію о книзї: структурованый текст, ілустації, інформацію об авторї а выданї, айбо не сут привязані д інформації о вызирови документа. Як буде вызирати текст, достатый из формата .fb2, зависїт од штімовань проґрамы-конвертора, авадь проґрамы для пересмотру сёго формата, авадь од завданых параметрув. 
Катеґорія:Форматы файлув
Нагорный Карабах (регион)

**Нагорный Карабах** — историчный и географичный регион в меджирѣчу рѣк Аракс и Кура. В сучасности тот залѣсненый гористый регион належить ку територии Азербайджана. 

## Етимология назвы
Назва складена з двох елементох **qara"* и  *"bağ"*.  Подля знавцьох, хоть в туркицкых языках типово *"кара" = чорный*, в том припадѣ сеся зложка означать множественость, зложка *"бах"* в азербайджанчинѣ означать *загороду, сад*, циже назва в цѣлому — *множество загород, самѣ сады''.

## Землепис
Регион положеный в горах Малого Кавказа, найвысша точка гора Гямыш, 3724&nbsp;м. Клима помѣрно тепла: просѣкова теплота януара , юла — , атмосферичны выпады  рочно. Понад 30% територии занимають лѣсы (дуб, бук, граб). Регион придатный про винарство, овоцинарство, зеленинарство, пестованя зерновых култур, догану, скотарство (маржина, овцѣ, свинѣ), туристику и купельництво (горскы купелѣ Шуша).

## История
На територии региона найдены слѣды бываня пралюдей з добы палеолиту. В I. ст. територия была частьов провинции Арцах в Албании Кавказской, де в III.–V. ст. склав ся феодализм и зачало ся ширити христианство. Зачатком  VIII. ст. Арцах, як и цѣла Албания, была покорена Арабами, котры зачали насилно заводжовати ислам. В XI.–XIII. ст. перетерпѣли навалы племен из восточной Азии, котры принесли и назву Карабах, а в XVII.–XVIII. ст. Карабах став ся простором непрерывных войн Ирана и Турции. В серединѣ XVIII. ст. было основане Карабахске ханство, на оборону котрого выставлена твердыня Панахабад (з часом названа Шуша, од назвы сосѣдной селитвы), што стала ся центром ханства. Уже одтогды Карабахске ханство мало приятельство з Россиев. В року 1805 быв подписаный договор о переходѣ Карабахского ханства под владу России, што дале было потверджено Гюлистанским мирным договором в року 1813. По револуции 1917 националисты, подтриманы заграничнов интервенциев, спровоковали меджиетничны конфликты. Совѣтска влада, установлена в Карабаху в маю 1920, рѣшила проблему так, же 7. юла 1923 створила автономну область Нагорный Карабах (НКАО) на територии Азербайджанской ССР

Автономна область з переважным арменскым обывательством в Азербайджанской ССР,  оддѣлена од Арменской ССР на западѣ Карабахскым гребеньом, так стала ся енклавов арменской меншины в Азербайджанѣ. Регион спокойно розвивав ся довгы десятьроча совѣтской влады, але в року 1988 году Армены Нагорного Карабаха зачали агитовати за передачу своей области под юрисдикцию Армении, против чого остро выступили як Азербайджанска ССР, так и совѣтска централна влада. Протистояня ся выострило, коли СССР в року 1991 роспав ся, и Армены в анклавѣ зачали войну з Азербайджанцями.

## Жерела и одказы
* 
* 
* 

## Референции

Катеґорія:Кавказ
Нагорный Карабах (автономна область)

**Нагорнокараба́шска автоно́мна о́бласть (НКАО)** ( *Дағлыг Гарабағ Мухтар Вилајәти/Dağlıq Qarabağ Muxtar Vilayəti*,  *Լեռնային Ղարաբաղի Ինքնավար Մարզ*) — автономна область, бывша в роках 1923—1991 частьов Азербайджанской ССР, обывана переважно етничныма Арменами.

## История
Од року 1805 (а дефинитивно од 1813) Карабахске ханство было под владов России. По револуции 1917 националисты, подтриманы заграничнов интервенциев, спровоковали меджиетничны конфликты. Совѣтска влада, установлена в Карабаху в маю 1920, рѣшила проблему так, же 7. юла 1923 створила Нагорнокарабашску автономну область (НКАО) на територии Азербайджанской ССР. Отдѣлена од Арменской ССР на западѣ Карабахскым гребеньом, НКАО так ся стала меншинсков енклавов вдну Азербайджана и спокойно ся розвивала за многы десятьроча совѣтской влады. 

Але в року 1988 етничны Армены Нагорного Карабаха имили ся агитовати за передачу своей области под юрисдикцию Армении, против чого остро выступили як Азербайджанска ССР, так и централна влада СССР. Выострѣня конфликта донутило централну владу од 20. януара 1989 призоперти функции областной влады и нарядити в НКАО шпециалну администрацию из Москвы, хоть формално статус автономии не быв скасованый. 

26. новембра 1991 Верховна Рада Азербайджана прияла рѣшѣня о скасованю НКАО.. Понеже Комитет Конштитучного дозора СССР выголосив тото рѣшѣня неконштитучным, формално НКАО екзистовала до роспада СССР 26. децембра 1991.

Административно автономная область была роздѣлена на:
* город Степанакерт — административный центр области;
* 5 районы 
** Аскеранскый (до 1978 — Степанакертскый);
** Гадрутскый район;
** Мардакертскый;
** Мартунинскый;
** Шушинскый.

## Обывательство



Обывательство области  в зачатку 1920-х переважно было арменске , а лем незначна часть была азербайджанска  . За рокы екзистованя НКАО частка Арменох упала од 94,7% до 76,9%, при том частка Азербайджанцьох выросла на четыре раз векшу, од 5,1% до 21,5%, што указуе на културны и економичны тяжкости, до котрых ся мѣстне арменске обывательство достало под совѣтскым азербайджанскым проводом и котры го вели ку емиграции до Армении и до Баку.

В городах (Степанакерт, Шуша) и мѣстечках жие cca 48% обывательства.

## Газдовство
Промысел стоить на выхоснованю мѣстных сыровин. На 1. мѣстѣ потравиновый конарь: главнѣ винарство (Степанакерт, Гадрут, Мартуни, Мардакерт, Аскеран, Ленинаван, Красный Базар) и маслосырна продукция. Розвитый лѣсный и деревопромысел, выроба бутору, выроба ставебных материалох. Важным продуцент тыж Степанакертска електротехнична фабрика. Централный город мать ай великый шовковый комбинат, обувну, коверцьову и одежну фабрикы. В купельовом городѣ Шуша — фабрика восточных музичных инштрументох.

## Жерела и одказы
* 
* 
*  
* 

## Референции

Катеґорія:Кавказ
Катеґорія:СССР
Катеґорія:Штаты і теріторії, котры основаны 1923
Катеґорія:Штаты і теріторії, котры заникли 1991